**GRAD TROGIR**

**Obrazloženje I. Izmjena i dopuna Proračuna Grada Trogira za 2019. godinu po razdjelima**

 **021 UPRAVNI ODJEL ZA JAVNE POTREBE, OPĆE POSLOVE I IMOVINU GRADA**

**Program 1101 JAVNA UPRAVA I ADMINISTRACIJA**

Aktivnost – financiranje tekućih rashodase osiguravaju sredstva za redovno izvršavanje osnovnih zadaća iz djelokruga rada kojima se osiguravaju sredstva za redovno financiranje prava zaposlenika iz radnog odnosa, uključujući vježbenike i volontere za sve odjele gradske uprave. Cilj ove aktivnosti je dugoročno provoditi politiku plaća i drugih materijalnih prava zaposlenika Grada sukladno Smjernicama Ministarstva financija Republike Hrvatske i proračunskim mogućnostima. Cilj aktivnosti za podmirivanje materijalnih rashoda koji uključuju naknade za prijevoz zaposlenika i volontera, dnevnice i putne troškove, troškove stručnog usavršavanja zaposlenika i volontera i stručnih ispita je nesmetano obavljanje upravnih, stručnih i ostalih poslova u odjelima gradske uprave, rashoda za materijal i energiju zatim rashodi za usluge telefona, pošte i mobitela, usluge tekućeg i investicijskog održavanja, komunalne usluge, zakupnine i najamnine, pristojbe, naknade i članarine, ostale nespomenute rashode poslovanja, ostale naknade šteta pravnim i fizičkim osobama.

Planirana sredstva za ove aktivnosti u 2019.g. iznosila su 16.380.000 kn, a I Izmjenama i dopunama Proračuna grada Trogira za 2019.g. se povećavaju za 1.405.350.,00 kn i iznose 17.640.350,00 kn.

Povećava se stavka Usluge telefona, pošte i mobitela za 330.000,00 kuna zbog obveze slanja novih Rješenja za komunalnu naknadu i naknadu za uređenje voda. Isto tako potrebno je za 100.000,00 kn povećati stavku Usluge tekućeg i investicijskog održavanja zbog potrebe održavanja/bojanja svih drvenih zatvora na zgradi gradske uprave kao i na ostaloj gradskoj imovini.

Nadalje, potrebno je za 900.000,00 kn povećati stavku Ostale naknade šteta pravnim i fizičkim osobama uslijed možebitnih nagodbi po sudskim sporovima, a to se prvenstveno odnosi na spor Grada Trogira sa Mericom Miše u kojem je iskazana dobra volja da se krene u nagodbu kako bi se zaustavile daljnje kamate koje su svakim danom sve veće.

Potrebno je također dodati nove stavke u ukupnom iznosu od 320.000,00 kn koje se odnose na kapitalni projekt Izgradnje bežične infrastrukture (e-trogir) te implementacije EU projekta WiFi 4U za koji je Grad Trogir iz EU fondova dobio 15.000,00 EUR.

Aktivnost – Obilježavanje Dana Grada, državnih praznika i blagdana kojim se financira proslava Dana Grada, Nove godine i ostalih državnih praznika i blagdana u Gradu Trogiru.

Planirana sredstva za ovu aktivnost u 2019.g. iznose 235.000 kn i ne mijenjaju se nego se samo preraspoređuju iznosi po kontima unutar aktivnosti.

Aktivnost – Zaštita imovine i prava građanakojim se financiraju usluge odvjetnika i odvjetničkih usluga za potrebe Grada Trogira kao i troškovi sudskih postupaka. Planirana sredstva za ovu aktivnost u 2019.g. iznose 600.000 kn i ne mijenjaju se.

Aktivnost - Savjet mladih kojim se financiraju troškovi Savjeta mladih savjetodavnog tijela Grada Trogira, sukladno Financijskom planu za ostvarenje aktivnosti iz programa Savjeta mladih u proračunu Grada Trogira za 2019. Planirana sredstva za ovu aktivnost u 2019.g. iznose 50.000 kn i ne mijenjaju se.

Aktivnost - Provođenje mjere aktivne politike zapošljavanja kojim se financiraju doprinosi za obavezno zdravstveno osiguranje osobama na stručnom osposobljavanju, te naknada osobama za stručno osposobljavanje

Planirana sredstva za ovu aktivnost u 2019.g. iznose 35.000 kn i ne mijenjaju se.

**Kapitalni projekt K100006 NABAVA DUGOTRAJNE IMOVINE**

Ima za cilj podmiriti troškove uredske opreme i namještaja za potrebe Grada i nabave službenog vozila za potrebe grada.Planirana sredstva za ovaj projekt u 2019.g. iznose 330.000 kn i ne mijenjaju se.

**Kapitalni projekt K100014 DIGITALIZACIJA UPRAVE**

Ima za cilj poboljšanje učinkovitosti lokalne samouprave kroz daljnji razvoj informacijskih tehnologija, modernizaciju računalne i komunikacijske infrastrukture, razvoj/unaprjeđenje e-uprave (digitalne interakcije između javne uprave i građana, poduzeća, zaposlenika, drugih tijela uprave/vladinih organizacija), uvođenje e-Uredskog poslovanja koji elektronički prati životni vijek svakog dokumenta koji se zaprima u gradskoj upravi i koji se u njoj stvara. Implementacija ovog sustava bit će kompleksan posao i trebat će određeno vrijeme da sustav u potpunosti zaživi, zbog iznimne složenosti i brojnosti procesa unutar uprave. No kad jednom implementacija bude završena, dodatno će se povećati efikasnost i transparentnost rada uprave, uvođenje GIS sustava (katastar infrastrukture, nekretnina u gradskom vlasništvu, javnih površina i sl.), registar imovine (baza podataka o imovini Grada/sustav održivog upravljanja imovinom), cjelovito planiranje prostornog razvoja/unapređenje sustava upravljanja podacima o prostoru Grada , unapređenje kvalitete opreme u smislu razvoja IT-a/daljnja digitalizacija i informatizacija Gradske uprave.

Za realizaciju projekta Digitalizacije uprave planirani su rashodi u iznosu od 700.000 kn, a odnose se na nabavu servera, mrežne opreme, backup sustava, računala, računalne opreme, licenci, održavanje računalnih baza, razvoj računalnog softvera, računalne usluga instalacije i implementacije sustava, izrade plana digitalizacije uprave.

Planirana je nabava servera koja je nužna za podizanje nivoa sigurnosti informacijskog sustava, te koji će zadovoljiti nove zahtjeve softvera za upravljanje dokumentima, komunalnim sustavom, prostorom, financijama i ostalim djelatnostima iz nadležnosti Grada.

Rješenje serverske infrastrukture obuhvaća implementaciju nove serverske infrastrukture s instaliranim Windows/Linux Server operativnim sustavom, virtualizaciju servera i izradu i implementaciju rješenja za backup. Postojeći server ostao bi u funkciji kao sekundarni virtualni poslužitelj kako bi se omogućila redundantnost određenih infrastrukturnih servisa i eliminirao SPOF (Single Point Of Failure). Korištenjem virtualizacijske platforme i raspodjelom virtualnih servera omogućiti će se bolje iskorištavanje resursa, brza preraspodjela i dodjeljivanje dodatnih resursa, te puno bolja upravljivost i manja međuovisnost sustava u slučaju kvara ili potrebe za servisiranjem jednog dijela sustava.

Za instalaciju i rad kako servera tako i korisničkih računala nužna je nabava i licenci i softvera koji se nalazi na serveru i klijentskim računalima i zajedno omogućavaju rad cijelog informacijskog sustava kao cjeline. U tu svrhu koriste se usluge razvoja softvera, korištenje licenci programa u poslovanju (operativni sustavi, uredski programi, antivirusni programi, …) i ostale računalne usluge koje obuhvaćaju usluge održavanja programske podrške, sistemske podrške i održavanje informatičke opreme.

Nabava godišnjih i višegodišnjih licenci za rad antivirusnih i antispam programa za servere, vatrozid i klijentska računala za sve korisnike. Dokup novih licenci i/ili nadogradnja postojećih na nove verzije softvera. Nabava i implementacija sustava softverskih rješenja koji bi objedinili upravljanje dokumentima, financijama, proračunom i ostalim aktivnostima iz nadležnosti Grada. Nabava klijentskih računala sa pripadajućim licencama, printera, skenera i ostale računalne opreme potrebne za rad službenika. Nabava ostale informatičke opreme potrebne za redovan rad informatičke infrastrukture.

Sredstva planirana I Izmjenama i dopunama Proračuna grada Trogira za ovaj projekt u 2019.g. iznose 700.000 kn, odnosno povećana su za 50.000,00 kn.

**Kapitalni projekt K100016 UREĐENJE PROSTORIJA ZA ARHIVU GRADA**

Ima za cilj podmiriti troškove uređenja prostorija za arhivu za Grada Trogira. Stoga je predloženo da se I. Izmjenama i dopunama Proračuna Grada poveća ovaj projekt za 45.000,00 kn. Povećanje je potrebno zbog nabavke uredske opreme i namještaja kao i potrebe uređenja prostora arhive. Istraživanjem tržišta došlo se do zaključka da planirana sredstva neće biti dovoljna za realizaciju ovog projekta te ih je potrebno povećati za navedenih 45.000,00 kn.

**Kapitalni projekt K100018 IZGRADNJA BEŽIČNE INFRASTRUKTURE GRADA TROGIRA ( e- trogir )**

Nastavak izgradnje bežične infrastrukture Grada Trogira kako bi se omogućio pristup internetu na javnim površinama, kao i mogućnost implementacije servisa za koje je potreban pristup računalnoj mreži ili internetu na širem području Grada, osobito na mjestima gdje nema optičke ili bakrene infrastrukture.

Ova infrastruktura će se koristiti i za konekciju pri implementaciji programa WIFI4EU.

Sredstva planirana I Izmjenama i dopunama Proračuna grada Trogira u 2019. godini iznose 200.000,00 kn.

**Kapitalni projekt K100019 WIFI4EU IMPLEMENTACIJA**

Europska komisija u okviru programa WiFi4EU želi promicati uvođenje besplatnog Wi-Fi-a za građane i posjetitelje u javnim prostorima diljem Europe, kao što su parkovi, trgovi, javne zgrade, knjižnice, zdravstvene ustanove i muzeji.

Izgradnja WiFi infrastrukture je sufinancirana u stopostotnom iznosu, a obvezivati će korisnike potpore na osiguravanje internetske povezivosti Wi-Fi mreže te plaćanje troškova održavanja dobivene opreme u trajanju od 3 godine (za oba uvjeta).

Potpora će biti izdana u obliku vaučera vrijednosti 15 000 EUR po prijavitelju (kojim će se plaćati navedena izgradnja i oprema, a Europska komisija će isplatiti vrijednost vaučera izvršitelju radova/dobavljaču opreme.

Grad Trogir je podnio prijavu i ostvario pravo na navedena sredstva iz programa.

Planirana sredstva za ovaj projekt u 2019. godini iznose 120.000,00 kn.

**Program 1102 MJESNA SAMOUPRAVA**

Aktivnost –mjesna samoupravakoja ima za cilj osiguranje sredstava za aktivnosti koje provode mjesni odbori kao pretpostavku razvoja mjesne samouprave. Najvažniji dio aktivnosti predstavlja rashode za materijal i energiju, rashode za sitan inventar, usluge promidžbe i informiranja, reprezentacije za proslave dana mjesnih odbora.

Planirana sredstva za ovaj program u 2019.g. iznose 110.000 kn, a I Izmjenama i dopunama Proračuna grada Trogira za 2019. iznose 240.000,00 kn. Potrebno je povećati iznos ovog Programa za 130.000,00 kn zbog realizacije Lokalnih izbora za mjesne odbore koji će biti održani u 2019. godini.

**PROGRAM JAVNIH POTREBA U PREDŠKOLSKOM ODGOJU I RAZVOJU ŠKOLSTVA**

U okviru ovog programa obavljaju se poslovi koji obuhvaćaju osiguravanje financijskih uvjeta za rad gradske ustanove odgoja i obrazovanja, potom stipendiranje srednjoškolaca i studenata, sufinanciranje cijene prijevoza učenika i studenata, financiranje nabavke udžbenika za učenike 1.-8. razreda osnovnih škola koji imaju prebivalište na području grada Trogira, sufinanciranje rada osobnih pomoćnika i pomoćnika u nastavi kao i sudjelovanje u organizaciji posebnih prigoda iz područja odgoja i obrazovanja te osiguranje drugih programa u funkciji odgoja i obrazovanja.

Cilj programa je osiguravanje financijskih sredstava kojima se osigurava ostvarivanje predškolske djelatnosti Dječjeg vrtića Trogir u kojima se provode različiti programi odgoja i obrazovanja djece predškolske dobi te poboljšanje standarda djece u osnovnoškolskom i srednjoškolskom standardu kao i standarda studenata i poboljšanje uvjeta u osnovnim i srednjim školama.

Mjerilo uspješnosti je uspostavljanje sustava osiguranja predškolske djelatnosti i povećanje obuhvata djece predškolskim odgojem te uspostavljanje učinkovite i ekonomične mreže predškolskih objekata potom cjelovita provedba postupka stipendiranja srednjoškolaca i studenata, nabavka udžbenika za učenike osnovnih škola 1.- 8. razreda te sufinanciranje cijene pokaznih karata za učenike srednjih škola i studente putem ugovora sa tvrtkom Promet d.o.o. kao i realizacija drugih programa u funkciji odgoja i obrazovanja.

Potrebna sredstva za izvršenje aktivnosti sadržanih u ovom programu za 2019 godinu su slijedeća:

|  |  |  |
| --- | --- | --- |
| **Program Predškolski odgoj i razvoj školstva** | **2019.** | **I. IZMJENE**  |
| 13.441.000 | 13.042.710 |

U Programu javnih potreba u predškolskom odgoju i razvoju školstva Grada Trogira za 2019. godinu potrebno je izmijeniti Aktivnost A100002 Razvoj školstva i to u Izvoru Opći prihodi i primici konto 3722 – sufinanciranje cijene prijevoza učenika i studenata potrebno je umanjiti sa 500.000,00 kuna na 120.000,00 kuna iz razloga što će Grad Trogir po donošenju rebalansa proračuna za 2019. godinu potpisati Ugovor o komunalnom prijevozu putnika sukladno odredbama Uredbe (EZ) br. 1370/2007.

Također u okviru Aktivnosti A100002 Razvoj školstva predlaže se otvaranje nove pozicije proračuna na kontu 3722 – Sufinanciranje izvanškolskih aktivnosti u visini od 25.000,00 kuna.

Također potrebno je umanjiti Glavu 02101 Dječji vrtić Trogir za 43.290,00 kuna sukladno prijedlogu dostavljenom od strane Dječjeg vrtića Trogir.

Ostatak Programa javnih potreba u predškolskom odgoju i razvoju školstva Grada Trogira za 2019. godinu («Službeni glasnik Grada Trogira» broj 17/18) ostaje nepromijenjen.

**PROGRAM JAVNIH POTREBA U KULTURI**

U okviru ovog programa obavljaju se poslovi zadovoljavanja potreba lokalnih stanovnika u području kulture.

Cilj ovog programa je osiguravanje lokalnih potreba stanovnika u području kulture koje obuhvaćaju praćenje stanja u području kulture, osiguravanje financijskih uvjeta za rad ustanova kojima je Grad vlasnik i osnivač, predlaganje programa javnih potreba Grada u kulturi, raspodjela sredstava proračuna Grada odobrenih za programe iz područja muzejske, galerijske, likovne, knjižnične i nakladničke, glazbene, scenske, filmske, multimedijalne djelatnosti i kulturnih manifestacija te provođenje aktivnosti na projektima i programima u kulturi od interesa za Grad, obavljanje stručnih poslova u vezi s kulturnim manifestacijama i programima od interesa za Grad kao i praćenje namjenskog korištenja sredstava proračuna Grada.

Odjel prati rad u ustanovama u kulturi kojih je Grad vlasnik i osnivač, prati i potiče rad udruga te drugih pravnih i fizičkih osoba u kulturi, sudjeluje u pripremi i realizaciji kulturnih manifestacija od značaja za Grad.

Mjerilo uspješnosti je povećanje broja ukupnih aktivnosti na području kulture i povećanje broja posjetitelja na kulturnim manifestacijama.

Potrebna sredstva za izvršenje aktivnosti sadržanih u ovom programu za 2019 godinu su slijedeća:

|  |  |  |
| --- | --- | --- |
| **Program** **Kultura** | **2019.** | **I. IZMJENE** |
| 4.659.234 | 4.673.519,00 |

Program javnih potreba u kulturi Grada Trogira za 2019. godinu potrebno je izmijeniti radi

usklađivanja financijskih planova proračunskih korisnika Gradske knjižnice Trogir i Muzeja grada Trogira sa Zakonom o doprinosima („Narodne novine“ br. 84/08, 152/08, 94/09, 18/11, 22/12, 144/12, 148/13, 41/14, 143/14, 115/16, 106/18) te su napravljene određene korekcije kod proračunskih stavki koje se odnose na doprinose kod Gradske knjižnice Trogir.

Također kod proračunskog korisnika Muzej grada Trogira napravljene su slijedeće korekcije:

U izvoru Opći prihodi i primici mijenja se slijedeće:

-31 Rashodi za zaposlene: Konto 3132 Doprinos za zdravstvo sa 126.962,00 kn uvećava se za 8.925,00 kn te sada iznosi 135.887,00 kn. Doprinos za zapošljavanje konto 3133 umanjuje se za 12.795, te sada iznosi 1.130,00 kn.

-32 Materijalni rashodi: Konto 3232 Investicijsko i tekuće održavanje dosadašnjih 22.522,00 kn, uvećava se za 2.000,00 kn, te sada iznosi 24.522,00 kn.

Konto 3293 Reprezentacija uvećava se za 1.870,00 kn, te sada iznosi 5.870,00 kn.

U izvoru Vlastiti prihodi proračunskih korisnika mijenja se slijedeće:

-otvaramo konto 3238 Računalne usluge u iznosu od 6.250,00 kn.

Kod Kapitalnog projekta K100020 Nabava novog računala i programskog paketa mijenja se slijedeće:

-Briše se konto 3238 - računalne usluge u iznosu od 5.000,00 kn, te se dodaje novi konto 4262 - ulaganja u računalne programe u iznosu od 5.000,00 kn sve u izvoru opći prihodi i primici, te se dodaju vlastiti prihodi proračunskih korisnika u iznosu od 5.250,00 kn na novom kontu 4262 – ulaganja u računalne programe.

Kod Aktivnosti A100039 Održavanje izložbenih prostora mijenja se slijedeće:

-Dodaju se vlastiti prihodi proračunskih korisnika u iznosu 5.000,00 kn, na novom kontu 3232 - Usluge tekućeg i investicijskog održavanja.

Ostale stavke Programa javnih potreba u kulturi Grada Trogira za 2019. godinu («Službeni glasnik Grada Trogira» broj 17/18) ostaju nepromijenjene.

**PROGRAM JAVNIH POTREBA U SPORTU I TEHNIČKOJ KULTURI**

U okviru ovog programa obavljaju se poslovi zadovoljavanja potreba lokalnih stanovnika u području sporta i tehničke kulture.

Cilj ovog programa je realizacija Programa javnih potreba u sportu i tehničkoj kulturi, u suradnji sa Zajednicom sportskih udruga Trogir, i to kroz: poticanje i promicanje sporta, provođenje sportskih aktivnosti djece, mladeži i studenata, djelovanje sportskih udruga, sportskih zajednica i saveza, sportska priprema, domaća i međunarodna natjecanja te opća i posebna zdravstvena zaštita sportaša, sportsko rekreacijske aktivnosti građana, sportske aktivnosti osoba s teškoćama u razvoju i osoba s invaliditetom. Također, cilj programa je osiguravanje sredstava za redovito funkcioniranje „Javne ustanove sportski objekti Trogir“ kao i osiguranje sredstava za održavanje objekata.

Potrebna sredstva za izvršenje aktivnosti sadržanih u ovom programu za 2019 godinu su slijedeća:

|  |  |  |
| --- | --- | --- |
| **Program** **Sport i tehnička kultura** | **2019.** | **I.IZMJENE** |
| 4.050.000 | 4.060.000,00 |

Program javnih potreba u sportu i tehničkoj kulturi Grada Trogira za 2019. godinu («Službeni glasnik Grada Trogira» broj 17/18) potrebno je uvećati ukupno za 10.000,00 kuna i to kod Javne ustanove sportski objekti Trogir a radi izmjena Zakona o doprinosima („Narodne novine“ br. 84/08, 152/08, 94/09, 18/11, 22/12, 144/12, 148/13, 41/14, 143/14, 115/16, 106/18) su napravljene određene korekcije kod proračunskih stavki koje se odnose na doprinose i određene korekcije na proračunskoj stavci plaće za redovan rad radi usklađivanja sa Uredbom Vlade Republike Hrvatske o minimalnoj plaći za 2019. godinu („Narodne novine“ br. 109/2018).

Također potrebno je uvrstiti sredstva za naknade za prijevoz, rad na terenu i odvojeni život.

Ostale stavke Programa javnih potreba u sportu i tehničkoj kulturi Grada Trogira za 2019. godinu («Službeni glasnik Grada Trogira» broj 17/18) ostaju nepromijenjene.

**PROGRAM 1204 PROTUPOŽARNA ZAŠTITA I ZAŠTITA I SPAŠAVANJE**

U okviru ovog programa obavljaju se poslovi osiguranja cjelovitog sustava protupožarne zaštite i zaštite i spašavanja.

Cilj ovog programa je osiguravanje sredstava za redovnu djelatnost DVD-a Trogir, kapitalne donacije za nabavku opreme za DVD Trogir, potom provedba mjera zaštite od požara u ljetnoj sezoni, zatim osiguravanje sredstava kroz kapitalnu donaciju za DVD Trogir za nabavku novog vatrogasnog vozila, provedba mjera zaštite i spašavanja na području Grada Trogira sukladno Zakonu o sustavu civilne zaštite, sufinanciraju se i programi udruga iz ovog područja koji su od posebnog značaja za Grad Trogir te osposobljavanje i opremanje postrojbi civilne zaštite.

Nadalje, potrebno je planirati i sredstva potrebna za financiranje redovne djelatnosti Javne vatrogasne postrojbe grada Trogira koja bi trebala krenuti sa radom od 01. svibnja 2019. godine. te se otvara Glava 02104 JAVNA VATROGASNA POSTROJBA, Program 1204 PROTUPOŽARNA ZAŠTITA I ZAŠTITA I SPAŠAVANJE, Aktivnost A100069 OSNOVNA DJELATNOST JVP koja se financira iz dva (2) izvora, Izvor 1.1. Opći prihodi i primici te Izvor 4.5. Decentralizacija- minimalni standard JVP.

Vlada Republike Hrvatske je na sjednici održanoj 3. siječnja 2019. godine donijela Odluku o minimalnim financijskim standardima za obavljanje djelatnosti javnih vatrogasnih postrojbi u 2019. godini kojom je Grad Trogir, odnosno JVP TROGIR je dobila 2.123.313,00 kn na godišnjoj razini.

Potrebna sredstva za izvršenje ovog Programa za 2019. su:

* 2.600.000 kn za financiranje redovne djelatnosti JVP Trogir (01.05.2019. – 31.12.2019)
* 1.620.000 kn za financiranje redovne djelatnosti DVD Trogir
* 100.000 kn za financiranje aktivnosti Civilne zaštite
* 600.000 kn za financiranje Kapitalnog projekta nabavke novog vatrogasnog vozila

Ovom Odlukom utvrđuju se minimalni financijski standardi za obavljanje djelatnosti javnih vatrogasnih postrojbi u 2019. godini, u skladu s posebnim propisima, a koja je temelj za planiranje pomoći iz državnog proračuna na godišnjoj razini. Jedinice lokalne samouprave dužne su u svojim proračunima posebno planirati sredstva za financiranje decentraliziranih funkcija za javne vatrogasne postrojbe.

Potrebna sredstva za izvršenje aktivnosti sadržanih u ovom programu za 2019. godinu su slijedeća:

|  |  |  |
| --- | --- | --- |
| **Program Protupožarna zaštita i zaštita i spašavanje** | **2019.** | **I.IZMJENE** |
| 2.933.000 | 4.920.000 |

**PROGRAM RAZVOJA TURIZMA NA PODRUČJU GRADA TROGIRA**

U okviru ovog programa obavljaju se poslovi provedbe mjera razvoja turističke destinacije i povećanja turističkog prometa kako inozemnih tako i domaćih gostiju kao i razvoj novih turističkih proizvoda.

Cilj ovog programa je brendiranje Grada Trogira na domaćem i međunarodnom tržištu kao iznimno atraktivne i poželjne turističke destinacije te unapređenje selektivnih vidova turizma radi obogaćivanja turističke ponude grada. Nadalje, u okviru ovog programa surađuje se s udrugama iz područja turizma u provedbi pojedinih programa i projekata od interesa za Grad Trogir.

Mjerila uspješnosti ovih aktivnosti su povećanje turističkog prometa kako inozemnih tako i domaćih gostiju.

Potrebna sredstva za izvršenje aktivnosti sadržanih u ovom programu 2019 godinu su slijedeća:

|  |  |  |
| --- | --- | --- |
| **Program** **Turizam** | **2019.** | **I.IZMJENE** |
| 310.000 | 490.000 |

Programom razvoja turizma na području Grada Trogira utvrđene su aktivnosti, poslovi i djelatnosti u turizmu od značenja za Grad Trogir a namijenjena su za potpore turističkim udrugama, brendiranje grada i potpore razvoju turizma kroz tekuće i kapitalne donacije Turističkoj zajednici Grada Trogira.

Program razvoja turizma na području Grada Trogira za 2019. godinu potrebno je povećati za 180.000,00 kuna i to aktivnost A100055 - Brendiranje grada za 30.000,00 kuna radi implementacije projekta i aktivnost A100056 - Potpora razvoju turizma za 150.000,00 kuna kroz tekuće donacije Turističkoj zajednici Grada Trogira, kao nositelju organizacije turističkih manifestacija na području Grada Trogira.

Ostatak Programa razvoja turizma na području Grada Trogira za 2019. godinu («Službeni glasnik Grada Trogira» broj 17/18) ostaje nepromijenjen.

**Program 1609 UPRAVLJANJE IMOVINOM**

Aktivnost- POKRIĆE TROŠKOVA PRIJEVOZA PUTNIKA U JAVNOM PROMETU

Grad Trogir će po donošenju rebalansa proračuna za 2019. godinu potpisati Ugovor o komunalnom prijevozu putnika sukladno odredbama Uredbe (EZ) br. 1370/2007. sa prijevoznikom PROMET d.o.o. iz Splita za što je predviđena subvencija u iznosu od 1.000.000. kn. Potpisom ugovora temeljem uredbe 1370 isključuje se bilo kakvo dodatno sufinanciranje. Ono što smo do sada plaćali s osnove subvencije prijevoza naših građana više ne plaćamo, a do sada je realizirano 120.000,00 kn.

**Kapitalni projekt K100069 NABAVA NEKRETNINE**

Grad Trogir je s osnove potraživanja prema TD Dobrić odlučio kupiti nekretninu „Mosorov dom“ te je za realizaciju navedene aktivnosti potrebno planirati 11.000.000,00 kn.

Nastavno na „Sporazum o reguliranju visine međusobnih dugovanja i potraživanja“ između Grada Trogira i TD Dobrić zaključenog dana 27. prosinca 2018. godine, preostalo dugovanje TD Dobrić iznosi 10.743.227,00 kn. Navedeni iznos u poslovnim knjigama Grada Trogira predstavlja potraživanje (za koje je TD Dobrić dužan platiti zatezne kamate), Grad Trogir je odlučio kupiti nekretninu koja u naravi predstavlja poslovni objekt „Mosorov dom“ te na takav način zatvoriti navedeno potraživanje. Da bi se to moglo realizirati bilo je potrebno I Izmjenama i dopunama Proračuna Grada Trogira za 2019. godinu osigurati potrebna sredstva, što je za posljedicu imalo povećanje prihodovne i rashodovne strane Proračuna za 11.000.000,00 kn.

**Kapitalni projekt K100070 NABAVA POSLOVNOG PROSTORA ZA DJEČJI VRTIĆ**

Proračunom Grada Trogira za 2019. godinu za ovu aktivnost već je predviđeno 1.500.000,00 kn, a I Izmjenama i dopunama Proračuna grada Trogira za 2019. godinu potrebno je povečati poziciju R0161 za dodatnih 100.000,00 kn sukladno izrađenim procjenama tržišne vrijednosti nekretnine te na taj način osigurati sredstva za kupnju poslovnog prostora prijeko potrebnog za otvaranje nove vrtične skupine u Gradu Trogiru.

**022 UPRAVNI ODJEL ZA FINANCIJE, PRORAČUN I NAPLATU POTRAŽIVANJA**

U Upravnom odjelu za financije, proračun i naplatu potraživanja rashodi su povećani za 300.000,00 kn, zbog toga što se sredstva planirana za otplatu glavnice kredita Grada zbog prirode rashoda (program -upravljanje financijama, aktivnost- financiranje tekućih rashoda) ovim 1.izmjenama i dopunama proračuna za 2019.g. planiraju u Upravnom odjelu za financije, proračun i naplatu potraživanja umjesto u Upravnom odjelu za komunalno gospodarstvo i investicije i Upravnom odjelu za javne potrebe, opće poslove i imovinu grada.

**023 UPRAVNI ODJEL ZA KOMUNALNO GOSPODARSTVO I INVESTICIJE**

|  |  |  |  |
| --- | --- | --- | --- |
| **ŠIFRA I NAZIV PROGRAMA/ PROJEKTA/ AKTIVNOSTI** | **PLAN 2019.** | **Prve (I.) Izmjene 2019.**  | **Obrazloženje** |
| Kapitalni projekt K100024 UREĐENJE PARKA PRIJATELJSTVA NA NASIPU BRIGI-SVIBANJSKI JARBOL  |   | 40.000,00 | I izmjenama i dopunama rebalansa dodan je ovaj kapitalni projekt s iznosom od 40.000,00 kn. Projekt obuhvaća postavljanje temelja s potrebnom armaturom u Parku prijateljstva za montažu svibanjskog jarbola |
| Tekući projekt T100023 SANACIJA AB ZIDA NA PUTU COCINA DRAGA |  | 160.000,00 | I. Izmjenama i dopunama proračuna dodan je novi tekući projekt koji obuhvaća sanaciju AB zida na putu Cocina draga  |
| Tekući projekt T100025 PROMETNA SIGNALIZACIJA NA NERAZVRSTANIM I ŽUPANIJSKIM CESTAMA  |  | 300.000,00 | I. Izmjenama i dopunama proračuna dodan je novi tekući projekt prometne signalizacije na nerazvrstanim i županijskim cestama  |
| Aktivnost A100005 ODRŽAVANJE NERAZVRSATNIH CESTA I PUTEVA  | 1.850.000,00 | 1.690.000,00 | I. Izmjenama i dopunama proračuna aktivnost je smanjena za 160.000,00kn |
| Kapitalni projekt K100022 DIGITALNA OBRADA PODATAKA KOMUNALNE INFRASTRUKTURE I INVESTICIJA U GIS SUSTAVU  |  | 50.000,00 | I. Izmjenama i dopunama proračuna dodan je novi kapitalni projekt  |
| Aktivnost A100014 ODRŽAVANJE OBJEKATA OD JAVNOG ZNAČAJA  | 475.000,00 | 535.000,00 | I. Izmjenama i dopunama proračuna navedena aktivnost je povećana za 60.000 kn radi zamjene postojeće rasvjete mosta u Foši |
| Aktivnost A100020 „I TEBE SE PITA“ | 1.120.000,00 | 678.000,00 | I. Izmjenama i dopunama proračuna navedena aktivnost je umanjena za 442.000 kn zbog novih stavki u proračunu koje su bile povezane s ovom aktivnošću „I tebe se pita“ |
| Kapitalni projekt K100021 POBOLJŠANJE SIGURNOSTI NA CESTAMA  | 90.000,00 | 95.000,00 | I. Izmjenama i dopunama proračuna kapitalni projekt je povećan i ovdje se radi o kapitalnoj pomoći MUP-u za kučište za smještaj radarskog uređaja  |
| Kapitalni projekt K100026 UREĐENJE ČIOVSKE RIVE  |  | 120.000,00 | I. Izmjenama i dopunama proračuna dodan je novi kapitalni projekt koji se odnosi na uređenje i opremanje Čiovske rive  |
| Kapitalni projekt K100027 UREĐENJE PARKA ZA PSE NA SOLINAMA  |  | 100.000,00 | I. Izmjenama i dopunama proračuna dodan je novi kapitalni projekt izgradnje i opremanja parka za pse na Solinama  |
| Kapitalni projekt K100028 IZGRADNJA PJEŠAĆKOG MOSTA NA DRVENIKU VELIKOM  |  | 150.000,00 | I. Izmjenama i dopunama proračuna dodan je novi kapitalni projekt za izgradnju pješačkog mosta na Drveniku Velikom  |
| Tekući projekt T100029 SANACIJA STEPENIŠTA I OBALE NA LOKACIJI SALDUN ĐURO ĐAKOVIĆ |  | 50.000,00 | I. Izmjenama i dopunama proračuna dodan je novi tekući projekt za sanaciju stepeništa i obale  |
| Tekući projekt T100030 SANACIJA OBALE ŠETNICE NA BATARIJI  |  | 60.000,00 | I. Izmjenama i dopunama proračuna dodan je novi tekući projekt za sanaciju obale i šetnice na Batariji  |
| Kapitalni projekt K10008 REKONSTRUKCIJA ULICE PUT DRAGULINA  | 2.700.000,00 | 4.300.000,00 | I. Izmjenama i dopunama proračuna kapitalni projekt je povećan za 1.600.000 kn za otkup zemljišta i izgradnju Ulice Put Dragulina  |
| Kapitalni projekt K100085 REKONSTRUKCIJA UL. ANTE STARČEVIĆA SPOJ –ZAPAD  | 1.050.000,00  | 200.000,00 | I izmjenama i dopunama proračuna kapitalni projekt je smanjen za 850.000 kn zbog umanjenja troškova otkupa zemljišta u 2019.g.koji će se realizirati u 2020.g. |
| Kapitalni projekt K100086 PROMETNICA OS5 I 5A UPU 10 | 1.250.000,00 | 1.650.000,00 | I. Izmjenama i dopunama proračuna kapitalni projekt je povećan za 400.000,00 zbog povećanih troškova otkupa prema procjeni  |
| Aktivnost A100090 ODRŽAVANJE JAVNIH POVRŠINA  | 100.000,00 | 405.000,00 | I. Izmjenama i dopunama proračuna aktivnost je povećana za 305.000,00 zbog uređenja i opremanja javnih površina  |
| Kapitalni projekt K100050 UREĐENJE TRGA NA RIBARNICI  | 1.750.000,00 | 3.550.000,00 | I. Izmjenama i dopunama proračuna povećan je kapitalni projekt za 1.800.000 kn jer će se dosta toga realizirati u 2019.g.  |
| Kapitalni projekt K100059 OPREMA ZA AUTOMATSKO ZALJEVANJE PARKOVA  | 200.000,00 | 0,00 | I. Izmjenama i dopunama proračuna kapitalni projekt je smanjen jer se do kraja godine neće realizirati |
| Kapitalni projekt K100062 NABAVA OPREME ZA AUTOBUSNA STAJALIŠTA | 10.000,00 | 65.000,00 | I. Izmjenama i dopunama proračuna kapitalni projekt je povećan za 55.000,00.za nabavu opreme za autobusna stajališta |
| Kapitalni projekt K100076 UREĐENJE PARKING PROSTORA NA ČIOVU  | 450.000,00 | 350.000,00 | I. Izmjenama i dopunama proračuna kapitalni projekt je smanjen za 100.000,00 kn |
| Kapitalni projekt K100081 SUSTAV BICIKLISTIČKIH STAZA URBANE AGLOMERACIJE SPLIT  | 2.300.000,00 | 3.100.000,00 | I. Izmjenama i dopunama proračuna kapitalni projekt je povećan za 800.000,00 kn zbog uređenja šetnice s biciklističkom stazom na lokaciji Lokvice od parkirališta do istočnog ruba Športske lučice sa opremom  |
| Kapitalni projekt K100094 UREĐENJE ZELENE POVRŠINE IZNAD ŠETNICE NA LOKACIJI BRIGI LOKVICE (DPU5)  |   | 200.000,00 | I izmjenama i dopunama proračuna dodan je ovaj kapitalni projekt s iznosom od 200.000,00 kn kojim je planirano uređenje zelene površine iznad šetnice na lokaciji Brigi Lokvice  |
| Kapitalni projekt K100088 IZGRADNJA VODOOPSKRBE NA DRVENIKU VELIKOM I MALOM  | 250.000,00 | 100.000,00 | I. Izmjenama i dopunama proračuna kapitalni projekt je smanjen za 150.000,00, radi se o kapitalnoj pomoći za izgradnju vodoopskrbe na Drveniku Velikom i Malom  |
| Kapitalni projekt K100054 NABAVA KOMUNALNIH VOZILA  | 750.000,00 | 200.000,00 | I. Izmjenama i dopunama proračuna kapitalni projekt je smanjen za 550.000,00 kn  |
| Kapitalni projekt K100064 BRZINOMJER I KUTIJA ZA NADZOR BRZINE  | 100.000,00 | 0,00 | I. Izmjenama i dopunama proračuna kapitalni projekt je prebačen u drugu stavku |
| Tekući projekt T100011ODRŽAVANJE PUTEVA NA DRVENIKU VELIKOM I MALOM  | 480.000,00 | 640.000,00 | I izmjenama i dopunama proračuna tekući projekt je povećan za 160.000 kn za sanaciju puteva Drveniku Velikom i Malom  |
| Aktivnost A100004 SUFINANCIRANJE ZAHVATA NA OČUVANJU KULTURNE BAŠTINE  | 600.000,00 | 550.000,00 | I. Izmjenama i dopunama proračuna navedena aktivnost je smanjena za 50.000 kn |
| Kapitalni projekt K100005 REKONSTRUKCIJA I UREĐENJE KULTURNIH OBJEKATA  | 1.100.000,00 | 1.050.000,00 | I izmjenama i dopunama proračuna navedeni projekt je smanjen za 50.000 kn zbog manje dobivenih sredstava od Ministarstva kulture. |
| Kapitalni projekt K100010 IZGRADNJA DJEČJIH I SLIČNIH IGRALIŠTA  | 520.000,00 | 740.000,00 | I. Izmjenama i dopunama proračuna kapitalni projekt je povećan za 220.000 kn zbog izgradnje dječjeg igrališta u Mastrinci  |
| Kapitalni projekt K100030 IZGRADNJA NOGOMETNOG IGRALIŠTA  | 100.000,00 | 0,00 | I. Izmjenama i dopunama proračuna kapitalni projekt je smanjen za 100.000,00 jer se neće realizirati. |
| Kapitalni projekt K100060 IZGRADNJA POS STANOVA  | 100.000,00 | 500.000,00 | I. Izmjenama i dopunama proračuna kapitalni projekt je povećan za 400.000,00 za pristupnu cestu za POS stanove  |
| Kapitalni projekt K100062 ENERGETSKA OBNOVA ZGRADE DJEČJEG VRTIĆA MASLINA | 515.000,00  | 615.000,00 | I izmjenama i dopunama proračuna kapitalni projekt je povećan za 100.000 kn |
| Kapitalni projekt K100040 REKONSTRUKCIJA PARKA GARAGNIN  | 1.250.000,00  | 1.464.000,00 | I izmjenama i dopunama proračuna ovaj projekt je povećan za 214.000 kn za projektnu dokumentaciju rekonstrukcije parka. |

**024 UPRAVNI ODJEL ZA URBANIZAM I PROSTORNO UREĐENJE**

**Program 1607 ZAŠTITA OKOLIŠA I EKOLOGIJA**

U planu proračuna za 2019. godinu planirano je 900.000 kn, Izmjenama i dopunama proračuna za 2019. god. program se smanjio za 200.000 kn i sada iznosi 700.000 kn. Promjena se odnosi na smanjenje pozicije koje se odnose na informativno-edukativne aktivnosti o održivom gospodarenju otpadom. Grad Trogir planira podnijeti projektnu prijavu u okviru provedbe Programa MRRFEU/FZOEU, gdje se očekuje pomoć od Fonda za zaštitu okoliša ali u manjem iznosu od onog koji se planirao.

Izradili: Pripremio:

Upravni odjeli Upravni odjel za financije, proračun

Grada Trogira i naplatu potraživanja